
| LABGRATGRIUL FARMACIEI LA „CERB“ 

FURNISORUL CURȚI REGALE 
78, CALER VIGTORIEI. (în faţa Pasagiului Român) | 

Mare depozit de specialităţi străine și indigene. 

Săpunuri medicinale şi diverse săpunuri pentru toaletă precum: Băpu- 
nuri de lapte de cris, bucata 80 bani şi 1,25; săpunuri de violete şi tran- 
dafiri câte 1,25 bucata; săpunuri de familie sau de ghcerină câte 30 bani 
bucata, etc. etc. ; 

Cold-Crême „Central“, cel mai vechiu, mai bun şi cel mai răspân- 
dit remediu pentru curățirea coşurilor de pe obraz, pistruilor, petelor 
şi altor asemenea iritaţiuni ale obrazului, un borcan mic 1,25, un bor- 
can mare 1,50, 

Capilarină, remediu suveran contra mătreţei şi căderei părului, flacon 
mic 1,35, flacon mare 2 lei. 

Apă de chinină, regenerator puternic al rădăcinei părului gi răcori- 
tor al pielei capului, flaconu 1,25- 

Petrol à la Hahn, antiseptic al părului, face să dispară mătreaţa şi 
împedică astfel slăbirea rădăcinei părului deci şi căderea lui, flaconul 1,50. 

Apă de gură „Botât“ un antiseptic al gurei, se întrebuinţează cu de- 
osebire de către acele persoane cărora le sângerează lesne gingiile, fla- 
con mic 1 leu, fiacon mare 1,75. 

Apă de gură à la Odol, albeşte şi curăţă dinţii şi gingiile, îndepăr- 
tează mirosul urât al gurei şi prin puternica sa acţiune antiseptică dis- 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptică şi aromatică borcane de 1 leu şi 1,50 1% 

Apă de Colonia flacon de 1 litru, .... ..- .. „4 lei 

Brilantină pentru păr, barbă şi mustăți, dă acestora lustru şi le fixează, 
flaconul 75 bani. 

Depilator, remediu pentru a face să dispară părul de pe orice parte 
a corpului, cutia 1,50. 

Esenţă de brad, pentru persoanele slabe de pept şi copii ce sufer de 
tuse măgărească; stropit în casă, răspândește un miros plăcut şi răco- 
ritor de brad, purificând aerul. Flaconul 1 leu, 1,50 şi 2 lei. 

Lapte virginal, emulsie vegetală pentru curățirea petelor de pe faţă, 
făcând pielea moale, fragedă şi catifelată, flaconul 1 leu. 

Apă de toaletă, flaconul 1,50, 

Ofet de toaletă, îlaconul 1,50. 

Balsam contra bălăturilor flaconul 1 leu. 

Perii pentru dinți de la renumita fabrică Dupont din Paris, diferite 
calități şi forme de la 75 bani până la 1,75 bucata, moi sau tari după cerere. 

Diverse articole de cauciuc, irigatoare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după reţetele trimise se expediază contra mandat poştal 
sau ramburs, în orice parte a ţărei. 

Cheltueli de transport la orice comandă, 1 leu. 
La comenzi mai mari de 15 lei, se face expediţia franco, adică fără nici 
o plată. 

Fiecare preparaţiune este însoţită de modul de întrebuințare. 

In laborator se execută analize de urină. 

=4u numărul acesta revista «Albina» intră 
Y în anul al [X-lea de vieață. După cum spu- 
neam în numărul trecut, multe am avut 
de îndurat, până să aducem lucrurile aci, 
adică, să putem produce credinţa de ma- 
- rea nevoie a existenţii unei asemenea re- 
viste populare şi să-i punem o temelie, cu 
orice chip şi în ori şi ce împrejurări. 

Ne-au ajutat, ce-i drept, şi mulţi oameni 
de inimă, fiindcă îşi dădeau bine seama cu câtă ușu- 
rinţă se strică la noi întocmirile izvorîte din cele 
mai sfinte intenţiuni și cu câtă anevoinţă se întă- 
resc, şi se susţin cele bune! 

Trebuie să recunoaștem însă, că cel mai puter- 
nic sprijin lam avut din partea cetitorilor şi în 
primul rând din partea Preoţilor şi a Învăţători- 
lor. Ei ne-au ajutat și ne-au încurajat, cu toată căl. 
dura oamenilor convinşi de binele ce-l fac. 

Revista Albina» se datorește cetitorilor! 

Acum, când păşim în anul al IX-lea, ne adresăm 
tot lor şi îi rugăm călduros, să ne dea neîncetat 
puternicul lor sprijin și să facă prin mijloacele ce 
vor crede mai nemerite, ca revista «Albina» să pă- 
trundă adâne în vieaţa satelor noastre. Să nu se 
găsească sătean cu știință de carte; să n'o cetească 
şi să n'o considere ca a lui! 

Când vom ajunge aci, scopul nostru a tost rea- 
lizat şi revista + Albina» va puteă fi îmbunătăţită, 
în cât să nu lase nimic de dorit! 

In frunte cu d-l Ion Kalinderu, președintela Aca- 
demiei Române și bărbatul de inimă şi de bine, 
promitem din parte-ne, că ne vom da toată silinţa, 
ca revista «Albina», să meargă tot înainte! 


Comitetul. 
ste SE 


rosresele științei. 
e e ad 
` p pr, à x ` = 

4. nainte, drumul științei eră spinos și strimt, pe când azi e 
N neted şi nemărginit, mulțumită invențiunilor, descoperiri- 
> © lor şi teoriilor, cari au îmbogăţit rând pe rând ştiinţa, 

o făcând loc civilizaţiunii actuale. 

Această fericită transformare s'a făcut cu încetul, dea 
lungul secolelor, absorbind multă energie şi jertfind adesea 
vieţile pionierilor luminei şi adevărului. 

Prin analiza elementelor, a formaţiunei pământului, a corpuri- 
lor naturei ; prin scrutarea cauzelor diferitelor fenomene, s'a a- 
juns la explicarea şi cunoașterea multor lucruri, cari treceau 
înainte de minuni și de taine, a căror înțelegere era peste pu- 
terile omului. 

Istoria civilizaţiunei ne arată că progresul a fost uneori mai 
viu, altă dată mai slab, după împrejurări. El s'a manifestat însă 
mai tare în două vârste diferite: în vârsta construirei gigantice 
a Babilonului, a Tebei, faimoasa cetate cu o sută de porţi, a 
piramidelor egiptene, şi în epoca în care Roma a făcut legi pen- 
tru Universul supus armelor sale. 

Omenirea, oprită un moment în loc, după asemenea ridicări 
aproape supranaturale, 'ș-a continuat calea, atingând în evul 
modern o culme necunoscută până acum, graţie studiului temei- 
nic al naturei. A ajuns, în decursul timpului, la un progres tot 
mai mare, pentru că ştiinţa îi dădeă noui mijloace și o vigoare 
tot mai puternică. 

Astfel se poate zice că mersul regulat al progresului e o ca- 
racteristică a evului nou. 

Ce a câştigat oare agricultura, industria, trecând dela popoarele 
asiatice la Romani? Dacă urmașii lui Romul au înălţat atâtea 
monumente măreţe, apeducte, drumuri de o tărie uimitoare, 

Chaldeenii şi Egiptenii au ridicat piramidele şi au fertilizat 
Mesopotamia, lucrări tot aşă de mari ca şi cele romane. Romanii 
s'au servit de aceleași mijloace mecanice ca și înaintașii lor, şi 
w'au adăogat nimic la comoara ştiinţei şi a industriei. 

Puterea rassei umane n'a. crescut deci, împărțindu-se în iii: 
de ramuri diferite, din cauza sterilităţii cu care o loviă organi- 
zaţiunea neştiinţifică a forţelor sociale la Babilon, Teba şi Roma. 

Moravurile au rămas toi crude, iar sentimentul umanitar înă- 
busit, zdrobit de prejudiciile ce domniau, și n'au fost îndulcite 
nici de rarii filosofi de pe acele vremuri. Nimeni nu credeă dă ' 
o naţiune organizată poate să existe fără sclăvie. Seneca, marele ' 
moralist, eră ministrullui Nero şi trebuiă prin urmare să-i aprobe 
totul; insuşi marele şi blândul Marcu Aureliu a încuviinţat uci- 
derea creștinilor. 

Oamenii de atunci n'au putut concepe dar ideia de progres; 
în ochii lor trecutul eră un model care nu trebuiă părăsi, de 
teamă să nu decadă, așă încât până şi spiritele șuperioare şi 
cultivate priviau ca o datorie şi ca o trebuinţă întoarcerea la! 
vechile obiceiuri şi virtuţi. 

Legenda etăţii de aur şi a perfecţiunei iniţiale a omului, de 
care omenirea nu s'a scăpat definitiv decât dela Darwin, stăpâ- 
nià minţile, afară poate de a lui Lucrețiu şi încă a unuia sau 
doi ca dânsul. 

O întoarcere la principiile antichităţii, sau ale evului mediu, e 
cu neputinţă azi, din cauza schimbării atmosferei intelectuale și 
a obiceiurilor mintale. Altădată acestea ereau neschimbate, și 
orizontul intelectual nu se puteă lărgi. 

In astfel de împrejurări, civilizaţiunea nu mai eră dar o sta- 
vilă contra barbariei, ci un mijloc de'proteguire și de garanta- 
rea ei. 

Apoi, popoarele antice nu își puteau păstră organizaţia şi cali- 
tăţile războinice, decât prin practica neîncetată a luptei, după 
cum se vede la Spartani, cari n'au putut ţine piept lăncezelei 
isvorite din o pace oricât de scurtă. Au căzut uşor, așă că lini- 
ştea, pacea, nu mai însemnau la acel popor decât viţiu, desordine, 
degenerare. 

Mai târziu, creștinismul a distrus în parte civilizaţiunea înte- 
meiată pe inichitate, dar această revoluţiune, nefiind însoţită de 
vi'un progres intelectual egal, oamenii au urmat a trăi în în- 
tunerec, în ignoranţa antică. 

In evul mediu, civilizaţiunea a dat chiar, în multe privinţe, 
un pas înapoi, nu numai din cauza lipsei de ştiinţă, ci şi din pricina 
organizaţiunei. Palida cultură din unele oraşe ale Apusului, şi 
mai cu seamă ale Italiei, nu puteă străbate bezna în care se 
zvârcoliă cealaltă lume; scolasticii ar fi putut aduce o îndreptare, 
dar ei nu se îolosiau de cuvânt, decât pentru a discută nimicuri 
metafizice, în ciuda credinţei ce aveau despre ei înşişi, că sunt 
a toate ştiutori. 

Capodoperile romane: teatre, poduri, drumuri, apeducte, erau 
ruinate și privite ca simple cariere de material pentru alte clă- 
diri. Arbitrarul ţineă locul Codului roman, atât de limpede, de 
precis şi de înţelept, iar religia eră căleată în picioare. Cel slab 
eră strivit de cel puternic, pe când biserica — nu biserica noas- 
tră, — care n'ar fi trebuit să lucreze decât pentru domnia păcei 

a moralei, căzuse însăși în desordinea generală. 

O nouă orientare n'a putut începe decât în ziua când rațiunea, 
dând la o parte principiul autorităţii ca izvor de adevăr şi culti- 
varea ştearpă a silogizmului, a observat de aproape realitatea, 
supunând toate cunoştinţele controlului faptelor şi studiind na-. 
tura fără intermediar. 

Știința ajunsese departe în veacul al XVII-lea, mai ales cea 
matematică; ea incepuse chiar să modifice viaţa socială. Insă 
secolul al XVIII-lea s'a distins mai mult prin învăţăţăturile 
răspândite în toată clasa burgheză, de înţelepţi, între cari enci- 
clopediştii din Franţa au ţinut un loc eminent. Voltaire, Diderot, 
Jean Jeacques Rousseau, Buffon, D'Alembert, au creiat o atmos- 
feră intelectuală nouă, asigurând raţiunei și ştiinţei o libertate 
mai mare decât avusese până atunci. 

La începutul secolului trecut, Volta inventează pila, şi desco- 
pere astfel, pe lângă electricitatea statică, de mult cunoscută, 
electnicitatea dinamică, carea dăruitomenirei minuni peste minuni. 

Toţi știu ce schimbări uriaşe s'a făcut dela sfârșitul veacului 
al XVIII-lea şi până aproape de sfârşitul secolului trecut, în viaţa 
socială şi politică, şi cunosc avântul uimitor ee au luat, atât 
ştiiţele sociale, cât şi ale naturei. Meritul veacului din urmă este 
insă mai ales, că a stabilit organizaţiunea oamenilor pe baza 
ştiinţei şi a adevărului. Şi cu drept cuvânt, pentrucă numai prin 
ştiinţă se pot cunoaște legile naturei și apreciă efectele. 

Pe când știința îmbunătăţiă dar traiul social al omului, ea îi 
măriă totdeodată imperiul asupra naturei, făcându'l stâpân pe 
căldură și pe electricitate. Maşina cu aburi, care se datorește 
unei înțelepte întrebuinţări a căidurei, a dat omenirei o putere 
neviată şi a apropiat lucruri şi oameni, cari păreau odinioară 
despărțite prin piedici neînvinse. 

Coloana lui Volta, urmată de un şir de aparate perfecţionate, 
ne-a dat apoi telegraful, repede ca gândul, gi spre sfârşitul vea- 
cului apus, maşinele dinamo au deschis izvoare nemărginite de 
putere electrică, prin care stăpânim natura într'un alt chip, mai 
intim şi mai fecund decât prin căldură. 

Astfel Volta a aruncat sămânţa acestui arbore uriaș, ale cărui 
roade le gustăm cei de azi. 


Dar progresul nu cuprinde numai ideia puterii, care rezultă 
din cunoaşterea cât mai adâncită a naturei. El comportă şi un 
sentiment de dreptate, încât ştiinţa şi progresul, calificate uneori 
de oamenii superficiali ca imorale, sunt din contră o condiţiune 
indispensabilă pentru moralitatea socială. In această privinţă e 
neîndoios că pasiunile omului nu pot îi nici odată stinse, pentru 
că se opune însăși firea lui. Nu e vorba deci de a le stârpì, ci a 
le modifică, și mai ales de a le disciplină prin ştiinţă,tașa încât 
să nu fie o piedecă pentru solidaritatea omenească, care e re- 
clamată de civilizaţiunea, destarea socială actuală. 

Morala cea sublimă, propovăduită de întemeietorul creștinis- 
mului, a înflorit numai în unele mănăstiri, în câteva firi alese. 
Viaţa de toate zilele a fost modificată de morala evanghelică, 
dar e departe de a se conformă ei. 

Criminali şi delincuenţi vor există totdeauna, însă se poate 
speră că numărul lor va scădeă, şi mai cu seamă că vor li, dacă 
nu desarmaţi în totul, cel puțin ţinuţi din ce în ce mai bine în 
frâu de societate, care prin ştiinţă şi muncă a luat o organiza- 
piune ce o garantează de tiranie, de ignoranță și de viţiu. Omul 

rămânând neschimbat în sine, se supune totuși din ce în ce mai 
lesne mediului asanat, luminos în care trăeşte. | 

Ştiinţa e singura putere în stare să dea omenirei o organizați- 
une aderentă firei sale, şi prin urmare morală. Greşese dar acei 
cari o condamnă, temându-se că ar li contrarie credinţei ori moralei. 

Slavă deci ştiinţei: care cu mâna lui Franelin ne-a liberat de 
teroarea trăsnetului, abătând loviturile-i oarbe; care reduce tot 
mai mult distanţele; care cu Pasteur, Koch și alţii, ne-a mântuit 
de epidemii; care a deschis drum larg gândirei și cuvântului 
omenesc şi a înlesnit într'atâta legăturile dintre continente, încât se 
pot înţelege între ele cu aceeași ușurință cu care schimbau odi- 
nioară nişte vecini ideile. 

Mult timp, dealungul antichităţii şi în evul mediu, societatea 
omenească n'a progresat decât rar şi încet. Lumina a venit târziu. 
Marele Kepler ziceă că Dumnezeu a aşteptat mii de ani până când 
un om să înţeleagă unele din legile sale. Aşă şi oamenii, s'au trudit 
mult, până când a răsărit lumina din întunerec, cum spune Apos- 
tolul Ioan. 

In veacurile de înflorire anterioare, ca ale lui Pericle, August, 
Leon al X-lea, Ludovic al XIV-lea, au fost la apogeu artele şi 
ştiinţele. Secolul trecut a fost primul căruia ştiinţele i-au înti- 
părit caracterul lor. Ele m'au lăsat azi nimic necercetat, dela 
ufunzimile pământului până la spaţiul nemărginit al văzduhului. 

Știința, năpăstuită atâta timp, a ajuns la locul de cinste în so- 
cietatea ce a transformat. 

Pe când pătrunderea teoretică a forţelor naturei a devenit 
tot mai mare, tot mai vastă şi mai abstractă, roadele acestei 
cunoştinţe au intrat tot mai mult în toate clasele, până în cele 
mai modeste. 

Invăţământul, pus la înălţimea progreselor dobândite, în focare 
intelectuale, pregăteşte un frumos viitor şi dă speranţe mari po- 
poarelor redeşteptate la viaţa atât de nouă, care a izvorit și le-a 
scos din întunericul vechiu şi îndelungat, din apatia funestă 
de până acum şi din amorțeala şi somnul milienar. 

Străini de cuceririle ştiinţei pănă la jumătatea veacului trecut, 
constatăm cu mândrie, că n'a rămas o ramură de cunoştinţe, 
în care să nu se fi distins un român sau mai mulţi, că lucrările 
şi rezultatele bărbaţilor noştri de ştiinţă sunt apreciate și citate 
în Apus. 

Această frumoasă schimbare o datorim muncei noastre şi celor 
cari au ocrotit-o, cari au dat ţării noastre, atât de încercată în 
decursul vremurilor, cele mai fericite decenii. Stelele noastre con- 
ducătoare au fost M. M. L. L. Regele şi Regina, cărora le dato- 
răm, cu drept, o vie recunoştinţă. 

lon Kalinderu. 


"777.579 Po VP PP pu 
— Când suntem gata să vorbim rău de cineva,să 

ne gândim la noi înşine și desigur vom găsi multe 

cusururi de criticat. 

Râul Amazonelor 


PI fluentul, Rio de Guancabamba, în cursul său 
inferior, acolo unde are multe cataracte, e 
întrebuințat într'un chip foarte original ca 
drum de corespondenţă cu ţărmurii Oceanu- 
lui Sudic. Spre a expedia mai repede puţinele 
scrisori dela Truxillo în provincia laen de 
Bracamaros, oficiul poştal se serveşte cu fac- 
tori poştali înotători. Un Indian tânăr înoată, de obiceiu în 
două zile, dela Pomahuace până la Tomependa pe râul 
Chamaya şi de aici pe uriaşul râu al Amazonelor. El aşează 
cu îngrijire puţinele scrisori ce-i sunt incredințate într'o 
pânzătură largă de bumbac pe care el şi-o leagă apoi în 
jurul capului ca un turban. Unde sunt căderi de apă, el 
iese din râu şi le ocoleşte prin tufişurile de pe mal. lar ca 
să aibă mai puţină trudă cu înotatul, el se ţine cu o mână 
de vr'un buştean de lemn uşor, mai ales de vro trestie 
uriaşă. De multe ori el e însoţit de câte un prieten, ca să-i 
mai ţină de urit. Pentru hrană n'au să poarte nici o grijă, 
căci găsese primire ospitalieră pretutindeni prin colibile de 
pe maluri, ale coloniştilor cari trăesc în mijlocul unor grădini 
frumoase şi nespuse de bogate în pomi. 

Râul din fericire n'are crocodili; abeă dela cataracta cea 
mare dela Mayasi în jos trăesc aceste amfibii leneşe şi iubi- 
toare de apă liniştită. Râul are multe cataracte; după măsură- 
toarea mea, dela vadul Pukara până la vărsarea lui în 
râul Amazonelor, a râului Chamaya, înălţimea tuturor catarac- 
telor la un loc e de vr'o şase sute de metri: pe o distanţă 
abiă de 13 miluri geografice. Guvernatorul provinciei laen 
de Bracamaros m'a asigurat că printr'această poştă curioasă 
pe apă, scrisorile ajung totdeauna la destinaţie, rar se în- 
tâmplă poate că se udă. Şi întradevăr însumi eu am primit 
după întoarcerea din Mexico scrisori la Paris trimise cu 
poşta aceasta. Multe săminţii de Îndieni sălbateci cari locuesc 
pe malurile râului Amazonelor, în cursul său superior, îşi 
fac călătoriile lor tot în felul acesta, înotând cu sutele la 
vale pe râu, fiecare ţinându-se cu o mână de vrun lemn. 
Factorul poştal după ce ajunge la destinaţie, se întoarce în- 
dărăt pe anevoiosul drum şi cu multe ocoliri peste Paramo 
del Paradon. 

Când te apropii de ferbintea climă a văilor din bazinul 
râului Amazonelor, dai de o vegetaţiune frumoasă şi neîn- 
chipuit de bogată. Lămâi mai frumoşi și portocali amari 
eu n'am mai văzut nici odată, nici chiar pe insulele canarice 


(1) După -Privelişti ale naturii. de Humboldt. 

şi nici în ferbintele litoral dela Cumana şi Caracas. Incăreaţi 
de mii şi mii de fructe ce strălucesc ca cel mai frumos aur, 
ei ajung la înălţimi de peste douăzeci de metri. Nu departe 
apoi, spre: vadul dela Cavico, furăm izbiţi deodată de-o 
privelişte ciudată de tot. Văzurăm un crâng de copaci nu 
mai înalți de 6—7 metri, cari, după părere n'aveau de loc 
frunze verzi, ci cu totul roşii ca focul. Intr'adevăr copacii 
erau aproape cu totul lipsiţi de îrunze; iar ceea ce crezurăm 
de departe că sunt frunze, erau numai bracteele florilor, 
foarte dese şi cu roşaţă de trandafir. Priveliştea, în ce pri- 
veşte frumuseţea şi limpezimea culorii, eră negrăit cu mult 
mai fermecătoare decât a unor copaci de-ai noştri toamna, 
Găsirăm pe platou foarte des şi planta porlieria hygrometrica. 
ale cărei flori prin închiderea lor arată o schimbare de 
vreme în curând. Intr'adevăr ea nu ne-a înşelat nici odată. 

In Chamaya aflarăm luntri gata, cari aveau să ne ducă 
până la Tomependa. Dormirăm ca de obiceiu sub cerul liber 
pe prundul malului unde se vărsă Rio de Chamaya în râul 
Amazonelor. A doua zi scoborirăm pe acest râu până la 
cataracta şi la strâmtoarea râului dela Rentema, unde stânci 
uriaşe de conglomerat se ridică ca nişte turnuri în mijlocul 
râului şi fac astfel un zagaz de-a curmezişul lui. Am măsurat 
aici lărgimea râului, şi-am aflat-o de 1.300 de picioare. In 
vestitele chei dintre Santiago şi San Borja, o văgaună cum- 
plită între doi munţi care pe une locuri din cauza stâncilor 
plecate peste ea şi a frunzişului de copaci e abeă iluminată 
de lumina zilei, uriaşul râu are o lărgime de abiă 150 de 
picioare. 

Enorma cantitate de apă ce se îndesueşte printr'această 
văgăună întunecată se frământă cu vârtejuri, şi fel de fel 
de copaci şi buşteni dispar şi să ivesc în vâltori şi se rup 
şi se sparg izbiţi de stânci. Stâncile cari formează toate a- 
cestea chei sufer, negreşit, în cursul vremii tot fel de schim- 
bări. Astfel mai sus amintita chee dela Rentema a fost spartă 
şi dată la o parte prin puterea apelor cari veniseră mari, 
cu un an înainte de venirea mea pe-acolo. Intre locuitorii 
de pe maluri s'a păstrat prin tradiţie o vie amintire despre 
dărâmarea pe la începutul veacului al 18-lea, a întregii chei 
care pe atunci era formată de stânci foarte înalte. Prin ruina- 
rea acelor stânci şi prin zăgazul cel făcură deodată râului, 
apele au stat pe loc. Râul a fost închis cu totul, și locuitorii 
satului Puiaia, de din jos de chee, văzură deodată, cu o 
cumplită spaimă, gol de apă uriaşul pat al râului. După 
câteva ceasuri râul a rupt zăgazul şi sa prăvălit cu zgo- 
mote de tunet la vale. Nu e de crezut că vr'un cutremur 
de pământ ar fi dărâmat stâncile. Ele au căzut săpate de 
apă, căci puternicul râu lucrează necontenit spre a-şi îndreptă 
cursul, şi-ţi poţi face idee de puterea ce-o poate dovedi, 
când ştii că el, cu toată lăţimea lui de câte 4—9 kilometri, 
câteodată se umilă într'o singură zi cu câte 8—10 metri. 

Noi am rămas 17 zile în valea Maranonului. Ca să ajungi 
de-aici pe platourile din Peru şi la coastele oceanului Sudie 
trebuie să treci peste lanţul Anzilor. Cele mai înalte creștete 
sunt şi aici, ca peste tot în şirul Anzilor şi al munţilor Mexi- 
cani, desenate foarte frumos şi pitoresc printre rupturi de 
porfir şi trachit, cari se înalţă ca nişte turnuri grozave spre 
cer, dând munţilor priveliştea unor temple cu coloane. Intre 
Guambos şi Montan, la o înălţime de 4.000 de metri peste 
faţa mării, găsirăm scoici petrificate de animale maritime. De 
pe pustiul munte Montan, deabeă însufleţit de turmele de 
lama, noi scoborirăm pe povârnişul ostic al Cordilerilor şi a- 
junserăm pe un platou înalt, unde minele de argint dela 
Gualgaioc ne-au dat pe apusul Soarelui o privelişte de ne 
uitat. "Gualeaiocul stă pe un deal în chip de muşuroiu uriaş; 
munţii împrejur au contururi rupte, cu nenumărate colțuri 
ca turnurile şi cu vârfuri asemeni piramidelor. Frumuseţe 
ca în bazme. :Muntele nostru: ne zise un. bogat proprietar 
de mine, cu care călătoream “stă aici ca şi când ar fi un 
castel. fermecat (come şi fuese un castillo encandato)» Mun- 
tele Gualgaioc nu e numai găurit de sute de galerii, în toate 
direcţiile până pe vârf, ci însă-şi massa lui de piatră are 
crăpături. naturale şi printrânsele omul dacă stă la picioarele 
muntelui vede cerul care la înălţimea aceasta e albastru- 
negru. Aceste deşchizături în munte sunt numite de locui- 
tori ferestre, las ventanillas. Această neobicinuită privelişte 
e sporită prin mulţimea cea de mare de chioşeuri şi de locuinţe 
ale oamenilor, case cari stau atârnate ca niște cuiburi pe 
repezile coaste ale acestui. munte cu chip de fortăreață. 
Lucrătorii aduc mineraiul pe poteci strimte, cotite şi foarte 
primejdioase, în coşuri mari, ducându-l la cuptoare. 

Preţul argintului scos în cei dântâiu 30 de ani (dela 171 
până la 1802), a fost probabil de peste 30 milioane de piastri. 
Cu toată tăria pietrei acestui munte — căci e cremene — Pe- 
ruanii înainte de sosirea Spaniolilor, au lucrat aceste mine 
şi aici şi într'alte părţi unde căutară aur. Noi locuirăm în 
micul oraș de munte Micuipampa, care zace la înălţime de 
11.140 de picioare peste faţa mării şi în care — deşi enu 
mai cu 6 grade depărtare de ecuator — în toate nopţile în- 
ghiaţă apa în vase prin locuinţe, cea mai mare parte a a- 
nului. Intr'această pustietate lipsită de vegetaţie, trăese 
vr'o 3—4+ mii de oameni, cari îşi aduc cu multă greutate 
hrana din caldele văi, fiindcă la ei nu creşte nimic afară de 
varză şi salată. Ca în toate oraşele de munte din Peru, uri- 
tul duce pe oameni la jocuri: de zar şi de cărţi. Averile lor, 
repede câștigate, se duc repede. Toate aici îţi amintesc de 
soldatul din armata lui Pizarro, care, după jefuirea templu- 
lui din Cuzco, se plângea că a pierdut într'o noapte la cărţi 
«o mare bucată din soare» (o placă mare de aur). 

G. Coşbuc. 

Congresul internațional dela Budapesta impotriva beţiei, 
AA 
Ă ulți cred că a bea puţin nu numai nu strică, dar chiar 
> e folositor și neapărat trebuitor. Noi am arătat în 
multe rânduri că o otravă, cum e spirtul, băută cât 
” de puţin, tot otravă rămâne. Aceasta şi multe lucruri 
însemnate au dezbătut la Budapesta învățații şi doc- 
torii veniţi din toată lumea, chiar din Japonia. Aceştia au arătat 
cu dovezi zdrobitoare toate relele şi primejdiile aduse de bău- 
turile spirtoase. Intâiu a vorbit profesorul Gruber din München, 
care a zis: «Nimeni nu tăgăduește că trebue să ne îngrijim să 
avem aer curat, şi ca mâncările să ne fie curate, proaspete și 
priitoare trupului. Tot de netăgăduit e că trebuie să căutăm și 
de suflet, adică să ne silim a aveâ judecată, cugetare, voinţă şi 
simţire sănătoasă. Dar acestea le putem aveă numai având părinţi 
sănătoşi și noi înşine păstrându-ne sănătatea. Numai părinţii 
sănătoşi şi cumpătaţi vor [i în stare să dea ţării copii şi deci 
cetățeni sănătoşi. Dar atâta n'ar.fi de ajuns. Ar fi o înşelăciune a 
crede că nişte copii sănătoși din naștere vor rămânea cu minte 
şi judecată sănătoasă, dacă nu ne vom îngriji a-i creşte şi a le 
îndrumă sufletul. Şi asta nu se poate face cu vorbe. Obiceiurile 
sunt o deprindere şi pot fi greu schimbate prin sfat. Cu toate 
aceste greutăţi, stavila şi duşmanul cel mai mare e băutura. 
Părinţi beţivi sau cari beau nu pot aveă copii sănătoși; iar copiii 
slahi au şi sufletul bolnav, De aceea lupta cea mai însemnată 
trebuie s'o ducem împotriva băuturei. Știința ne îndatorește. 

Profesorul Laitner întărește cele spuse mai sus şi arată că 
băuturile spirtoase slăhesc puterile vieţei şi lasă urmaşilor-moşte- 
niri îngrozitoare. Băutorii de spirtoase se luptă grau cu boalele 
molipsitoare; copiii lor sunt slabi, bolnăvicioși, iar pătima beţiei 
se moşteneşte. Aproape pe jumătate din idioţi, epileptici, crimi- 
nali au avut părinţi alcoolici. Cea mai mare nenorocire e că otrava 
alcolului:e dată în comerţ sub tormele cele mai plăcute, în cât 
momesc gustul, pe lângă că fiind un aţâţător, omul se simte a- 
tras să bea şi pentru aţâţarea ce-i face. Primejdia beţiei şi a 
băuturilor e una dintre cele mai grele ce a întâmpinat omeni- 
rea vre-o dată; căci băuturile spirtoase ne doboară. 

Profesorul de universitate Weygandt, prin dovezi neîndoioase 
date de ştiinţă, arată inrâurirea alcoolului asupra puterii de a judecă, 
Cercetându se, sa dovedit că chiar câtimi mici de spirt lucrează 
rău asupra minţei. După ce beà cineva chiar numai 20 grame 
de alcool, adică un litru de bere, (căci atâta alcool e într'un litru 
de bere), citeşte mai greu, lasă cuvinte și face greșeli îndoite 
şi întreite cât cei cari nu băuseră. Prin urmare, dacă la citire se 
vădește asemenea slăbire a minţei, ce poate [i cu judecăâta și cu 
voinţa, unde se cere o lucrare a minţei mult mai ageră și mai 
grea. Să nu ne înșele faptul că deodată judecata pare mai ageră. 
E numai o pripeala nefolositoare, după care urmează o îngreu- 

ere şi mai departe ajunge mincinoasă și rătăcită, luându-se după 
sunete făr de înţeles, cum de obiceiu sunt glumele celor beţi. 
Puterea de,a băgă de seamă şi a judecă sunt aproape pierdute 
în starea chiar de beţie slabă. Ceeace trebuie să ne îngrijească 
e graba cu cars alcoolul slăbește puterea de a munci. Sapte grame 
de alcool, adică atâta cât e întrun stert de litru de bere, în- 
greue puterea de a munci. Întâiu e drept că se simte ațâțarea, 
dar numai decât urmează lenevire, de unde greşeli şi nechib- 
zuinţi la munca şi lucrările chiar obişnuite. Inţelegem deci toate 
nenorocirile şi primejdiile la maşini şi focuri. La toate acestea 
se cere minte ageră cu mişcări sigure; dar când creerii sunt 
otrăviţi cu alcool, cea mai mică greşeală ori neluare aminte a- 
duce primejdie. E o minune că nu se întâmplă şi mai multe 
nenorociri, având în vedere, răspândirea băuturilor. Această 
descoperire ne lămureşte multe fără de legi făcute la beţie. 
Cel care loveşte nu mai e stăpân pe muşchii lui. Vreă să dea 
o lovitură uşoară, dar ne fiind stăpân pe puterea sa loveşte, lără 
ştire, de moarte. 

S'a dovedit că până şi muncile obişnuite cu care omul e de- 
prins sunt îngreuiate, chiar dacă beau puţin alcool; 35—40 de grame 
băuturi în cari se află 80—120 de grame de alcool, cum bună 
oară 3—4 litre de bere ori o sticlă două de vin, au o înrâurire 
covârșitoare. Otrăvirea se cunoaște chiar şi după 48 de ceasuri. 
S'a văzut cum cei cari băuseră această câtime, chiar după două 
zile, greşeau la adunare și la scădere, lucru ce nu li se întâmplă 
înnainte. Cu 50—80 de grame de alcool ori cu băuturi cari au 
această câtime de spirt, băute zilnic se face tot aceeaşi stricăciune, 
de oarece otrăvirea se face zilnic şi-i o grămădire de otravă în 
trup: înnainte ca alcoolul să fie dat afară, se adauge altul. Beţie 
zilnică se face prin acest adaus regulat. 

Nenorocirea e că, în cantităţi, mici spirtul, adică băuturile 
spirtoase de orice tel, dau sufletului veselie şi fac să fie dorite. 
Cu cât e omul mai nenorocit, mai necăjit ori mai trudit, cu 
atâta aleargă mai cu zor după băutură ca să nu simţă ori cel 
puţin casălie vesel și nepăsător. Dar această simţire ori mai curând 
nesimţire e în dauna trupului şi a minţei. Am arătat şi noi altă 
dată, cum nu rămâne părticică din trup, care să nu fie otrăvită 
şi slăbită de alcool, de vreme cə sângele îl duce pretutindene. 
Să nu să crează că numai câtimile mari de spirt sunt stricătoare. 
Din cele spuse, şi din multe alte cercetări, sa văzut că otrăvi- 
rea zilnică prin câtimi mici de alcool e tot atât de dăunătoare 
ca şi otrăvirea în fiece zi cu o câtime mare, ca la beţiile mai rari; 
40—80 de grame de spirt luate în fiecare zi slăbesc treptat 
puterile minţei. Astfel nu-i nici o mângâere pentru cei ce zic: 
că ei beau, beau; dar nu-şi beau mintea. 

Turburările minței pricinuite de alcool sunt nenumărate. Cel 
mai mare duşman al minţei şi-al judecăței omenești e 
băutura. 

Foarte însemnată e cuvântarea d-lui Kossowly: dacă o 

otravă poate sluji ca hrană? Toţi cari s'au îndeletnicit cu 
alcoolul, ştiu că mulți cred că băutura ține întru câtva loc de 
hrană. Lucru e cu desâvârșire neadevărat, cum se va vedeà din 
cele ce urmează. Azi e deplin dovedit că mâncarea cu care ne 
hrănim trebuie să fie prefăcută în sânge adevărat şi curat, ca 
apoi să poată hrăni tot trupul şi să dea vieaţă şi căldură. Spirtul, 
oţetul şi alte otrăvi, ba chiar glicerina, nu hrănesc trupul; căci 
ele stau în trup neprefăcându-se în carne, ci aşă cum sunt. Și 
măcar că spirtul în parte arde, adică se unește cu oxigenul, ceeace 
a făcut să se crează că încălzeşte, această ardere nu foloseşte 
trupului, ci îi strică. E lucru cam greu de înţeles pentru cine 
nu ştie cum e sângele, cum hrăneşte el şi cum se face căldura 
in trup. Dar şi dacă nu putem înțelege, tot trebuie să credem 
pe acei cari toată viaţa numai de cercetări se ţin. Sunt multe 
materii cari trec în sânge, așă de pildă cloroformul, eterul și alte 
otrăvi, cari ard în trup ca şi alcoolul; dar nimeni nu cutează 
să spuie că hrănesc ori pot ţinea loc de hrană. Atunci, de unde 
această pretenţie că alcoolul, care e tot o otravă să fie hrănitor, 
adică să fie otravă și hrană tot odată ? Inşelarea vine deacolo că 
alcoolul arde în trup, adică îi ia acestuia din oxigen, iar pe de 
altă parte, amorţeşte tot trupul şi viaţa nu mai e așă de puternică. 
Dar arderea lui pe deoparte, iar amorţirea pe dealtă parte, sunt 
stricătoare. Tot acest lucru îl face şi morfina, altă otravă, dar 
nimeni nu sa găsit cu cap să zică precum că ar ţinea loc de 
hrană. Dacă prin amorţire se micşorează lucrarea mușchilor și 
alte lucrări ale trupului, cum se întâmplă în somn, asta nu 
însemnează că spirtul hrăneşte. Alcoolul, și deci toate băuturile spir- 
toase, ne amorțesc simţirea şi puterea vieţei, cum sar zice ne 
adorm, dar nu ne hrănesc. 

Această amorţire poate merge până la moarte, când omul 
bea prea mult. Alcoolul e o otravă primejdioasă, care slăbeşte 
puterea če a lucră. A zice că hrănește e întocmai ca şi cum 
un maşinist s'ar lăudă că poate economisi cărbuni, lăsând magi- 
nile să lucreze numai cu pe jumătate putere. Dacă amorţește 
trupul, dacă creerii nu mai lucrează, dacă inima bate mai încet, 
nu e minune ca lucrarea întreagă a trupului să fie micșorată. 

Incă multe alte cercetări ale oamenilor de ştiinţă dovedesc 
că nu-i adevărat că dintre toate otrăvile singur alcoolul sar 
dovedi că slujeşte și ca hrană.. 

Profesorul doctor Fiorel arată că alcoolul otrăvind trupul și 
toate măruntaele, cu atâta mai mult otrăveşte sămânţa omenească 
precum şi pruncul din sânul mamei, așă că se nasc copii slabi 
şi otrăviţi. Acest lucru e destul de dovedit prin împuţinarea 
nașterilor, prin slăbirea şi moartea timpurie a copiilor. De aceea 
e neapărată căderea tot mai jos a neamului omenesc din pricina 
otrăvirei cu alcool a seminţei. E lucru de speriat când te gån- 
deşti că nu se găsesc nici zece la sută din părinţi cari să 
nu bea. Dânşii cred că dacă nu se îmbată nu tac un lucru strică- 
tor pentru ei şi pentru urmași! Cercetând însă statistica naşteri- 

lor, a bolilor şi a crimelor se ii lucruri de speriat! Mai îngrozitor. 
e că rasa albă, care bea alcool e în primejdie dea îi învinsă cu 
vremea de rasă mongolă şi de popoarele albe de religia lui 
Mahomed, cari sunt cumpătate. 

lată primejdia mare ce ne ameninţă, dacă nu ne vom opri la 
vreme. In alt articol vom arătă mijloacele ce a arătat congresul 
pentru lupta împotriva alcoolului. 

Sofia Nădejde. 


Roirea Artificială. 


ID)oirea firească are destule neajunsuri, cari au îndemnat 

pe stupari să se lipsească bucuros de ea și să caute 
alte chipuri de înmulțire a stupilor. Cât durează ro- 
itul suntem nevoiți să stăm de pază printre stupi, 
pregătiţi pentru prinderea roilor, cari tug. In stupinile mari ies 
în unele zile atâţia roi, în cât nu putem birui prinderea lor; 
pe unii îi pierdem; pentru alții intrăm în neînțelegeri cu 
vecinii. Dar neajunsul cel mare al roilor firești e acela, că 
ei încep a eși de obiceiu după începerea culesului celui 
mare de miere. In ţinuturile în cari florile se trec repede 
și culesul ține puțină vreme, roii firești nu pot să-și strângă 
hrană. 

Stuparii pricepuţi în creșterea albinelor înlătură toate ne- 
ajunsurile arătate, făcând roirea după voința lor, la timpul 
cel mai potrivit și întrun chip mai lesnicios, așezând albinele 
deadreptul în uleiul pe cari voesc să li-l deă de locuinţă. 
Ei lac roirea numită 7peș/esugrță sau ar/zficială. Aceasta se 
întemeiază pe putinţa ce au albinele rămase besmetice de 
a-și scoate matcă dintrun ou sau dintrun căţel de lucră- 
toare mai tânăr de 4 zile. Roirea artificială o putem face 
înainte de culesul cel mare de miere, când albinele au vreme 
să-și strângă hrană de iarnă și dacă anul e belșugos, să ne 
dea și un mic folos de miere și: de ceară. 

Prin ea se face în chip regulat și fără să ne dăm seama 
primenirea mătcilor, fără multă pierdere de vreme și fără 
să aducem stinghereală mare în lucrarea albinelor. 

Roiul artificial il putem scoate chiar în anii când stupii 
nu roesc în chip firesc, ei dela ei. Ca să izbutim însă, trebuie 
să alegem timpul cel mai priincios șisă roim numai stupii 
bogați în muscă. Timpul cel mai potrivit pentru roirea ar- 

tificială e cu zece zile înainte de culesul cel mare de miere, 
adică pe la începutul lui Maiu. 

Roirea artificială se poate face în mai multe chipuri. Noi 
vom arătă numai pe cele mai lesnicioase, ce ni-le stătuesc 
stuparii cei mai încercați. 

7) Roirea artificială a unui stup sistematic. 

Intr'o zi senină și liniştită, când lucrătoarele sunt în zor 
mare de lucru, alegem un stup plin de albine și cu cel puțin 
7 faguri de puet. Aducem lângă el un uleiu gol, în cari 
vrem să punem roiul scos, și deschidem amândoi stupii. Scoa- 
tem 2—3 taguri cu ouă şi puet de toate vârstele și cu albi- 
nele de pe ei şi-i așezăm în uleiul gol, în dreptul urdinișului. 
Mai luăm apoi un fagure cu miere și-l așezăm într'o parte 
alături de cei cu puet. De cealaltă parte punem 5—6 fa- 
guri clădiți, dar goi Locul ce mai rămâne gol în uleiu, îl 
umplem cu faguri tipăriți sau cu inceputuri de faguri clă- 
diți. Inchidem uleiul cu roiul nou și-l așezăm în locul celui 
roit. Pe acesta îl strămutăm într'alt loc al stupinii. Albinele 
duse după cules, la înapoire vor intrà în stupul cel nou și-l 
vor locui. Matca se găsește intr'unul din cei 2 stupi. Noi 
n'avem trebuinţă să ne ingrijim în care este. Vom cunoaște 
insă stupul lipsit de ea, după neastâmpărul ce-l arată din- 
tru'ntâiu albinele. După puțin timp se liniștesc și-și fac botci 
de matcă. 

Stuparii încercați nu ne sfătuesc însă a scoate un roiu 
artificial numai dintr'un stup, fiindcă roiul căpătat e slab și 
are trebuință de 2—3 ani până ce se va împuternici ca să 
avem folos de miere dela el. Apoi sărăcim stupul roit de 
albine și suntem în primejdie să pierdem recolta din acel an. 

2) hoirea artificeală a doi stupi sistematici. 

Alegem 2 stupi din cei mai plini cu albine. Spre a fi mai 
înțeleși să numim pe unul A și pe altul Æ; iar uleiului în 
care voim să scoatem roiu, să-i zicem C. Afumăm bine pe 
la urdiniș stupul B, îl deschidem și începem a scoate din 
rame una câte una. Scuturăm albinele după ele, periindu-le 
ușor cu o pană de gâscă sau cu o perie anume. Punem 
ramele curățite de albine în uleiul C, în care voim să inte- 
meiem roiu nou, tot în rândueala în care le scoatem. După 
fiecare ramă pusă, acoperim uleiul C, ca să-l ferim de fur- 
tișag. In stupul B nu lăsăm decât un fagure cu puet de toate 
vârstele și unul cu miere. Fagurii scoși din el îi înlocuim cu 

faguri tipăriți sau cu începuturi de faguri clădiți. Aseme- 
nea facem și la uleiul C, dacă mai rămâne loc. Uleiul C 
e umplut cu toți faguri cari se găsiau în B, afară de unul cu 
puet și altul cu miere, dar e fără albine. Uleiul B și-a păs- 
trat matca și toate albinele, dar nare decât 2 faguri clă- 
diți ; în colo numai începuturi sau faguri tipăriți. Acoperim 
amândouă uleiele și acum venim la stupul A, Il afumăm mai 
intâi bine pe la uridiniș, apoi îl ridicăm din locul lui și-l stră- 
mutăm în altă parte destul de depărtatăa stupinii. In locul 
său așezăm stupul C. Roirea e astfel sfârșită. Albinele stu- 
pului A duse după miere, când se vor înapoiă la locul lor 
obișnuit, vor intră în stupul C, plin cu puet și vor începe 
a-l îngriji. La început vor arăta neliniște, negăsind matca; 
dar după puţin vor începe a clădi botci de scăpare și-și 
vor face matcă. Stupul A e sărăcit de lucrătoare, dar și-a 
păstrat puetul întreg și albinele de pe el. Foarte rar se va 
intâmplă ca în vara aceea să mai deă după aceasta un roiu 
firesc. Din puetul care îl are își va împlini repede lucră- 
toarele pierdute. Stupul B și-a pierdut puetul. El se găsește 
întocmai în starea unui roiu firesc, cu matcă rodnică. El își 
va întocmi în câteva zile fagurii care is'au pus şi vom vedea 
silința albinelor la lucru, după zorul care îl arată la intrarea 
și eșirea din stup. 

Prin scoaterea unui roiu artificial din doi stupi plini, că- 
pătăm trei stupi buni fără să avem pierdere la miere, ba 
vom aveă ceară mai multă, dela fagurii clădiți din nou. 

In scurt, din 2 stupi, am făcut trei: 1) Stupul A, fără al- 
bine, dar cu matcă și puet, care va dă popor mult de lucră- 
toare, e sfupul strămutat ; 2) Stupul B, cu matcă și albine, 
dar tără puet, își va clădi toți fagurii, în care va face puet 
nou, € 7o7u/ artificial; 3) Stupul C, îmbogățit cu puet și 
faguri dela B, şi cu albine culegătoare dela A, dar bez- 
metec, e slupul rott. 

N. Nicolaescu şi G. Stoineseu. 
Ei — 

Pentru copiii cari varsă și au urdinare. Se pune întrun cas- 
tron albuşul dela trei ouă, 250 grame apă şi 50 grame zahăr, 
şi se bate bine, până ces'au amestecat bine la un loc. Acest 
amestec se dă copiilor, fie cu linguriţa, fie cu ceașşca, ori de 


câte ori vrea copilul. E bine ca acest leac să se ţină într'un 
loc răcoros şi în fiecare zisă se găsească proaspăt. 

Din poveștile lui Moş-Neasu 


Nenorocirile din Italia. 


(i auzit, dragii moşului, de groaznicile neno- 
rociri ce s'au întâmplat în Italia, pe la sfâr- 
îi șitul lunei lui August: un cutremur de pă- 
mânt a dărâmat sate întregi, a omorât sute de 
oameni şi a lăsat mii de familii pe drum fără adă- 
post, fără pâne. 

Provincia italiană așă de crud încercată se nu- 
mește Calabria. Ea se află așezată în partea de 
jos a peninsulei, cum se vede în harta de alături. 
E locuită cam de 1.300.000 de oameni numiţi Ca- 
labrezi şi are ca oraşe principale: Cosenza, Reggio 
şi Catanzaro. 

Nu e prima dată când acest colţ de pământ e 
supus la așă grozăvie: sunt 120 de ani (în 1783) 
de când un alt cutremur a prăpădit 500 de oraşe 
și de sate și a răpus viaţa a 40.000 de suflete. 

Dacă de rândul acesta întinderea nenorocirii a 
fost mai mică, ea nu a fost mai puţin teribilă. 

Când simţim la noi vre-un cutremur, când vedem 
că se mişcă lămpile, şi dulapurile stau gata să plece 
din loc, ni se pare lucru mare. Ia închipuiţi-vă că 
acolo, când, a început cutremurul, au început să 
trosnească zidurile şi tavanele să cază peste oameni! 
Cu orice fel de dușman poţi mai lesne să te lupţi; 
dar când dușmanul e natura, atunci e greu să fii 
învingător. 

De și cutremurul a ţinut numai câtevă secunde, 
efectele lui au fost îngrozitoare. Unsprezece sate 
au fost prefăcute cu desăvârşire în grămezi de ruine. 
Alte douăzeci s'au distrus în parte. lar pagube des- 
tul de însemnate s'au făcut în vre-o 200 de sate. 
Se socotesc 500 de morţi şi aproape trei mii de ră- 
niţi. Mai grozav este chinul celor ce au rămas în- 
tregi, siliți să steă pe uliţi ori pe câmp și să n'aibă 
ce mâncă, fiindcă toată activitatea omenească este 
suspendată. Mulţi au înebunit de durere, văzându-şi 

tot avutul prăpădit, văzându-și copiii striviți de pie- 
tre şi de cărămizi. 

«Erau 2 ceasuri după miezul nopții — povesteşte 
un tânăr dintr'un sat mai puţin încercat —, când 
pământul începu să se cutremure. Un sgomot în- 
grozitor şi ţipete răsunară deodată din toate păr. 
tile. Peste tot uşile și ferestrele se zdrobiau, păreţii 
se surpau ori se crăpau şi din toate părţile băr- 

baţi și femei, aproape goi, alergau în mijlocul stra. 
delor şi spre locurile mai largi ale satului.» 

A doua zi au și început să se ia măsuri pentru 
a veni în ajutorul nenorociţilor; dar a doua zi pă- 
mântul s'a cutremurat din nou în câteva puncte 

Copiii școalelor primare rurale din Ilfov. 
O întrunire de semi-pluton dând foc de salvă. (Visul micului Dorobanţ). 

și s'au mai dărâmat şi alte case ce rămăsese în 
picioare. 

Guvernul italian şi oamenii din alte provincii au 
trimis ajutoare. Aci însă nu eră de nici un folos 
să trimiţi bani, căci oamenii de pe acolo n'aveau 
ce să facă cu ei. De aceea au început a sosi tre- 
nuri încărcate cu soldaţi şi cu material de lucru, 
precum şi cu saci de pâne. Toate acestea sosiau 
însă prea încet pentru a potoli suferințele. Nu se 
putea altfel. Trenurile trebuiă să-şi micşoreze re- 
peziciunea, din pricină că pământul eră nesigur. 
Soldaţii se apucară îndată a întoemi barace de scân- 
duri, dar și puterile lor erau mărginite. Cele ce s'au 
petrecut în primele zile după catastrofă, sunt miş- 
cătoare. Grupe mari de oameni alergau la soldaţi 
şi la ceice venise să viziteze locurile, le cereau pâne, 
iar când vedeau că nu li se poate da, urlau și se 
repeziau cuprinşi ca de nebunie, căci nu mai puteau 
judecă, sărmanii, că nici soldaţii nici vizitatorii nu 
au nici o vină şi nici putere de a-i ajută. 

Regele Italiei s'a dus chiar a doua zi să vază 
însuși locurile bântuite şi, plângând la suferințele 
supușilor săi, căută să-i mângâie cu vorbe bune, 
căci alt ce le puteă da? 

Şi acum să vedem cari sunt pricinile acestui cu- 
tremur. 


Moş-Neagu. 
af Praite— 


De-ale copiilor. 


Măriuca, fetiţă de 6 ani, e trimisă într'o zi de 
maică-sa la băcănie să cumpere miere. 

Ea intră bucuroasă, în prăvălie, cu un borcan 
de pământ în mână şi zice: 

— Te rog să-mi pui aici de trei bani miere. 

Băcanul ia borcanul îi toarnă mierea şi apoi îi 
cere banii. 

— Banii? zice fetiţa. Banii sunt în fundul bor- 
canului! 

— TRIMISE DE UN PRIETEN PRIBEAG — 


Ştefanache al nostru e om poznaş. Ştie o mulţime de 
întâmplări de pe vremea lui Papură-Vodă şi a lui Han-tatar, 
— şi când începe a spune, apoi toţi rămân cu gura căscată 
şi cu ochii boldiţi asupra lui. Nici nu ştii de unde le mai 
scoate! 

Câte-odată este ceva de lucru: are mama de tors, ori de 
scărmănat pene, — şi vin din împrejurimi fete şi neveste. Intră 
încet, cu sfieală, ge aşează tăcute aproape de sobă, cum se 
cuvine să iacă în odaia unei cucoane, şi prind a lucră. Şi 
altă petrecere n'au — nici lăutari, nici danţ— fără decât po- 
veştila şi năzdrăvăniile lui Ştefănache. Câte odată le mai viră 
el în boale cu câte o grozăvie de ţi se ridică părul măciucă 
în vîrful capului, — dar când e vieaţa mai amară, când toţi 
stau cu sufletul la gură, atunci par'că tae cu cuțitul funia 
care gâtue, spune una, spune alta, şi toată lumea răsuflă uşu- 
rată. Aşa Romîn mai rar. Până şi puşchii cei de frăţiori ai 
mei, nişte omuşori numai de un cot, stăteau până tirziu, cu 
ochii sticliţi, — şi pentru ei Ştefănache a bătut toate ţărmu- 
rile vremilor străvechi şi bune. Le-a spus o mulţime de mi- 
nunate poveşti: Finul lui Sfântu Petrea, Popa cu trei oi, Gă- 
vănuță, Cheleşîmpărat, Fata dracului şi alte multe, în care 
furnicau bătrâni împărați cu bărbile albe, zâne bune, Feţi- 
trumoşi şi cai năzdrăvani, strigoi şi necurate duhuri... 

«Ce? zice el întrun rând. Am să vă spun una care s'a în- 
tâmplat de mult tare, dar asta-i chiar adevărată. — Umblau, 
cine ştie câte veacuri sunt de atunci, Dumnezeu şi cu sfântu 
Petre prin ţara asta... Da ce ţară, măi tată! Numa” păduri 
şi iar păduri; şi trăiau pe aici nişte lifte spureate, care cu 
capu’ cât o stamboală, cari cu nişte colţi ca la lupi, cari lungi 
cât un stânjen, cari scurţi de o palmă, ia niște păgâni, nişte 
călvini..... Ducă-se dracului!... Şi intră Dumnezeu şi cu sfântu' 
Petrea pe tărimurile acestea, şi eră aşă seara.... Dau de un 
sat, printre nişte bălți, printre niște păduri, şi, cum erau ei 
trudiţi tare de drum lung, se abat spre o casă din marginea 
satului.... Când să intre, nişte zăvozi ca nişte lupi sar peste 
gard, şi nici nu hămăese măcar, — cască gurile, îşi împlântă 
colții, şi trage şi înținde!.... Până să dea bătrânii cu toiegele, 
zăvozii le făcuseră ferferiță poalele anteriilor. ... Şi strigătei 
la poartă: | 

«Om bun, om bun! fii te rog primitor pentrn?nişte călă- 
tori bătrâni!» i ; i 

Şi scoate pe la țâțâna porți capul spre ei o dihanieisbâr- 
lită, cu nişte ochi crunți. Şi se răsteşte răgușit: 

<Ha? -Ce-i? 

— Uite, suntem nişte bieţi creştini trudiţi: cerem găzduire 
pe noapte.... 

— Ce găzduire? mormăeşte dihania zbârlită. Eu n'am casă 
de dat, nici mâncare de pomană!» Şi sar iar zăvozii, ca nişte 
lupi flămânzi. Şi când se uită Dumnezeu în gospodăria celuia, 
vede numai dihănii spurcate, care foiau prin nomel şi mur- 
dărie, şi o femeie urîtă — ciuma găinilor! — şi nişte ploduri 
cari ţipau că li-e foame, şi cereau în gura mare carne crudă! 

Aşă eră pe atunci pe pământul ăsta! 

Şi merge sfântu' Dumnezeu la altă casă şi-l înconjoară şi 
acolo câini, şi sare stăpânul locului cu ciomagul, să le spargă 
capetele nu alta. I-a alungat ca pe nişte hoţi. Şi merge Dum- 
nezeu şi mai departe şi vede pe unul care îşi pusese femeia 
în cârlige, o aninase de grindă, şi o bătea cu harapnie plum- 
buit, şi când a venit la poartă duhniă dela zece paşi a rachiu... 

«Uite, zice Dumnezeu, vezi cum stă Dracul într'însul! [i 
ard ochii, i-i grea limba şi cleioasă, a intrat băutura Dia- 
volului în el; îşi omoară femeia, are să ne omoare şi pe noi, 
să-l lăsăm, Petre, şi să ne căutăm de drum.... Sălbateci oameni 
ca aceştia n'am mai văzut în împărăţiile mele!..» 

Şi Ştefănache îşi mângâie mustăţile şi barba şi trage cu 
coada ochiului spre nevasta lui Ilie Leuştean, pe care regulat 
o bate bărbatu-său când vine afumat dela 'crâşmă. Femeia 
îşi ridică capul, priveşte înainte, dar par'că nu vede pe ni- 
meni, şi oftează greu. Săraca femeia ceia! Chinuită şi horop- 
sită ca o străină în gospodăria ei! Şi se uitau toţi la dânsa 
Şi ei parcă-i eră ruşine.—lar Ştetanache tuşi încet. 

«Şi grăeşte aşa Dumnezru, şi porneşte mai departe. Se fä- 
cuse întuneree, câinii hămăiau la porţi, şi un miros greu de 
sălbătăciune plutiă peste sat. Şi printre garduri îi pândeau 
numai ochi crunţi. La o cotitură, izbuceniră răenete, — şi dă- 
dură peste un om ucis din care cursese sângele în pulberea 
drumului. Trecură pe dinaintea unei crâşme în care urlau 
păgâni de aceia, cu ochi turburi. Şi când zăriră aşa oameni 
bătrâni, şi străini, la vreme de noapte, traseră cuţitele şi se 
năpustiră.... Parcă eră la sfârşitul lumii, aşa oameni! 

Şi după ce au eşit din sat, grăeşte Dumnezeu-sfântul: 

«Ştii una, Petre? 

Oiu şti, Doamne, dacă mi-i spune! 

— Uite, Petre, noi om dormi cum om puteă, aici, pe pă- 
mântul umed, cu capul pe pietre; şi ne vom înveli en ante- 
riile rupte. De aici poate n'om mai auzi urletele păgânilor 
acelora, şi om puteă să ne odihnim în tihnă.... Și peste noapte 
m'oiu gândi ce-i de făcut.» 

Și se culeară acolo.— Din bălți şi din păduri veniau stri- 
găte şi urlete, dela sat venià un miros greu şi un vânt ca de 
pe putreziciuni, — şi eră așă o durere, o ticăloşie în toate păr- 
tile, că lui Dumnezeu îi dădură lacrimile şi se gândi cu a- 
mărăciune că mândră ca o fată mare a făcut el lumea asta, 


www ,dacoromanica.ro 


22 ALBINA 


mândră şi luminoasă ca pentru sărbătoare, — şi acuma rău 
a ajuns, sălbătăcită ca un cuib de fiare, din pricina răutăţii 
oamenilor ! 

Și grăi întrun târziu, după ce se gândi mult în sine, cu 
amărăciune mare: 

«Ştii ce-i de făcut, Petre? 

— Oiu şti, stăpâne, dacă mi-i spune... 

— Uite, Petre, este în munte, sus, un creştin, un Român 
cu frica lui Dumnezeu. E baciu, şi stăpâneşte şapte munţi şi 
şapte văi şi are feciori, şi nepoți şi strănepoţi, de ar putea 
umpleă cu ei o ţară. Iţi aduci aminte cum ne-au găzduit când 
ne-am coborit la ei? da-i mult de atunci.... Baciul cela-i om 
cum se cade. Eu zic să mergem la el, şi să-l slobozim cu toată 
pojijia lui asupra ținuturilor ăstora.... Şi toţi din neamul lui 
când s'or aşeză aici, or potopi pe varvarii ăştia ş'or face iar 
grădini din împărăţiea mea. Şi când om striga la poarta cre- 
ştinului, ne-a eşi înainte cu pâine şi sare şi ne-a găzdul în 
patul cel mai moale, şi ne-a spune vorba cea mai bună!.. 
Aşa să facem, Petre! 

— Sfântă-i vorba ta, stăpâne!...: 

Şi cu greu adormiră.— Iar când se treziră, îşi luară toegele 
şi porniră. Urcară muntele şi se suiră spre creştete, unde 
cresc brazii. Și acolo dădură de un neam care umblă în strae 
albe şi purtă în inimă, ca un soare, bunătatea Domnului. Acolo 
au fost ospătaţi cu fruntea laptelui şi acolo şi-au odihnit 
ciolanele. 

Şi s'a sculat Dumnezeu şi a binecuvăntat tot neamul, toată 
seminţia baciului celui bătrân. Şi eră într'o primăvară atunci, 
— au pornit, la cuvântul Sfântului Dumnezeu, să coboare 
turmele mărunte la vale pe coastă, cu ciobani sprinteni în 
frunte, cu ciobani sprinteni în urmă, cu dulăi pe de lături, 
cu urechiaţii împărați ai oilor în mijloc, —şi au mers, şi au 
coborit coasta, şi sunau dulce tălăngile în văzduhul primă- 
văratec, şi mirosiau florile de-abiă născute din mustul omătului. 

Şi Dumnezeu şi sfântul Petre i-a învăţat ce să facă. 

Au dat foc pădurilor și stufăriilor din bălți, şi ardeau sa- 
tele păgânilor cu fiarele la un loc. Iar codri cei străvechi 
dela începutul lumii îi apără Domnul cu toiagul său, de pârjol. 
Şi şapte zile şi şapte nopţi au ars neamurile sălbatice. Şi 
cum aşteptă neamul baciului,—a dat Dumnezeu după aceea 
o ploae, care a răcorit văzduhul şi a umezit pământul. Şi 
a zis Domnul: Uite, aici loc de păscut; uite, aici loc de arat, 
uite, aici, faceţi-vă sate! 

Ş'au făcut nepoţii baciului sate, gau învăţat dela Dumnezeu 
cum să tragă brazda. Ş'a înflorit, oameni buni, o ţară cum 
nu ştiţi voi.... Au apucat-o strămoşii noştri în vremuri vechi... 

O ţară ca o grădină.... Când se plictisea Domnul în cer, 
venià aici, la noi, să se hodinească.... Aşă oameni au fost 
Românii noștri odată!... 

Acu nu mai este aşă. Au început iar a se sălbătăci oa- 
menii la suflete.... Hai-Hai! spuneă bunicu, Dumnezeu să-l 
erte, că are să vie vremea să alungaţi şi voi pe Domnul dela 
poartă, ş'atunci amar va fi, ca şi de neamurile cele păgâne!» 


Mihail Sadoveanu. 


£ Lucrările agricole în luna Octomyrie 


In cursul acestei luni se continuă cu semănăturile de toamnă 
a grâului şi a secarei, vrzului de toamnă, etc., dacă a- 
ceste semănături nu s'au isprăvit în luna Septemvrie, cum 
e în toamna acestui an, în care din cauza lipsei de ploaie 
semănăturile de toamnă au întârziat dejă. Se face culesul 
porumbului, mai cu seamă la acele sămănături de porumb 
cari s'au făcut prea târziu, şi neamul de porumb este din 
acelea cari se coace târziu, cum este bunăoară poumbul 
nostru comun. Când lucrările agricole arătate în rândurile de 
mai sus, s'au isprăvit, bunul agricultor începe a-şi pregăti 
locurile hotărite pentru semănăturile de primăvară încă 
din această lună. Aratul porumbiştilur ca şi al miriştelor 
înainte de sosirea iernei, este o lucrare agricolă recoman- 
dată de bună de toţi agricultorii învăţaţi din străinătate 
ca şi dela noi din ţară. Arăturile ce se fac din toamnă tre- 
huiesc făcute cât se poate de adânci, ca apa de ploaie ca 
şi apa provenită dela topirea zăpezei să se poată înmaga- 
zină mai multă. Pământul arat toamna, prin îngheţ şi des- 
gheț se mărunţeşte mai bine, aşă că primăvara când se va 
face a doua arătură, se va face mai cu ușurință. Nu numai 
atât, dar în cazul când primăvara ar fi mai târzie, este de 
ajuns ca întrun pământ arat de toamna, să se semene 
seminţe de orz, etc, şi să se dea o grăpare energică dea- 
curmezişul locului. 

In această lună se scot rădăcinele de cicoare, după ce mai 
întâiu li s'au tăiat tulpinele şi foile. Recolta rădăcinelor se 
face cu cazmaua sau cu un anumit plug. 

Din rădăcinile de cicoare, măcinate, se scoate o făină care 
se întrebuinţează la facerea cafelei cu lapte. Recolta bum- 
bacului la noi în Dobrogea, în localităţile în cari se cultivă 
această plantă, se face tot în această lună. 

Sădirea pomilor roditori. Din această lună se poate în- 
cepe cu sădirea pomilor roditori, a copacilor de pădure, ca 
şi a butaşilor de viță americană. Se ştie că gropile pentru 
astfel de sădiri de pomi au trebuit făcute încă din luna Sep- 
temvrie. Scoaterea pomilor roditor din şcoală destinaţi la să- 

diri, trebuie făcută cu multă băgare de seamă, ca să nu li 
se strice rădăcinele, scoaterea pomilor se face cu sapa şi 
cazmaua. Când locul unde se sădesc pomii este departe, po- 
mii scoşi se împachetează câte 10 la un loc, iar rădăcinele 
li se învelesc cu paie ude, ca rădăcinele să fie scutite de 
razele soarelui. La săditul pomilor trebuie să fie 2 oameni, 
unul care ţine pomul și unul care trage pământul cu sapa 
peste rădăcini. Pământul ce se pune peste rădăcini trebuie 
să fie cât se poate de mărunţit, ca astfel prinderea pomi- 
lor să se facă mai uşor. Săditul pomilor toamna se face nu- 
mai în acele locuri cari în timpul iernii nu conţin apă, fiindcă 
în locurile apoase rădăcinele putrezesc ; în astfel de locuri 
sădirea pomilor se face numai primăvara. După ce a trecut 
vr'o 4—6 zile dela sădirea pomului, se leagă cu teiu de tu- 
tore, legatul se face în formă de opt culcat (oo), punând în- 
tre pom şi tutore un moşoiog de paie ori iarbă. 

In grădina de legume. Se recoltează varza ca şi alte plante 
rădăcinoase ce au rămas nerecoltate din Septemvrie. 

Varza dacă voim s'o păstrăm iarna în stare verde, se 
smulge din pământ cu rădăcină, sau se taie căpăţânele de 
pe lângă tulpină; când varza se păstrează murată în anu- 
mite putini bine spălate şi aşezate într'un colţ al pivniţei. 

După ce sa recoltat toate legumile din grădină, pămân- 
tul se sapă cu cazmaua, ca peste iarnă să fie expus înghe- 
ului şi desgheţului, fiindcă cu modul acesta se mai îmbu- 
nătăţeşte. 

Hrana vitelor. Vitele de muncă care se întrebuinţează încă 
la semănătura de toamnă, ca şi la facerea ogoarelor pen: 
tru semănăturile de primăvară, trebuesc bine hrănite cu 
fân; iar grajdurile şi coşarele în cari au să ierneze vitele 
trebuiesc curăţite, lipite şi văruite, ca peste iarnă să nu bată 
vântul prin păreţi şi să nu plouă prin acoperiş. Grajdurile 
şi coşarele trebuesc să aibă o căldură dela 15— 18 grade 
centigrade. 

Mârlitul oilor. Berbecii se lasă între oi pe la 14 Octom- 
vrie, ca oile să fete primăvara când căldura se măreşte şi 
iarba începe să crească, aşă că oile ca şi mieii să poată găsi 
hrana trebuincioasă în acest timp. 

In pădure. Se adună seminţele copacilor cari se întrebuin- 
țează la împădurirea unor locuri: ca ghinda, jirul, seminţe 
de carpen, de frasin şi pin. Unele din aceste seminţe se pot 
semănă chiar toamna dacă locul este pregătit, iar daca nu, 
se păstrează până primăvara. 

Apicultura. De comun pe la s:ârşitul lui Octomvrie st. v. 
stupii se pun la iernat. Dar, înainte de a se pune la iernat, 
toţi stupii trebuiesc vizitaţi încă odată, spre a se pute şti 
întru cât stupii au hrană îndestulă peste iarnă. 

Dacă nu este un anumit loc pentru iernat stupii, atunci 
podul casei este cel mai bun, numai să nu fie șoareci. Bor- 

deele făcute în pământ şi nezidite, sunt cu totul vătămă- 
toare, din cauza aerului prea umed, care le provoacă la al- 
bine o boală molipsitoare numită diaree. Urdinişul coşniţei 
de comun se astupă cu o tinichea prinsă cu 4 ţintişoare, în 
care se face cu un cuiu mai multe găurele prin care să poată 
intră aerul, de care albinele au trebuinţă. 
V. S. Moga. 
DP pe te 


Pe Clăbucet. 


|nul din cei mai înalţi și mai sălbateci munți 
de pe valea Teleajenului este Clăbucetul. Nu 
4| există călător adăpostit în schitul Suzana, 
singurul adăpost între Mâneci şi Keia, care 
| să nu privească cu uimire şi cu înfricoşare 
acest munte uriaș, aşezat la spatele mânăstirii, 
acoperit de păduri seculare, străjuit de nori. 
Pe vârful lui cel mai nalt se vede o rarişte 
de fagi şi de musteacăni, din mijlocul căreia se pot coprinde cu 
privirea toţi munţii dinspre miază-noapte şi apus, dela Zăgan până 
la Nebunaşul și toată valeaTeleajenului dela Mâneci pân la Keia.. . 

Ispitiți de această rarişte aninată sub nori, câţiva oaspeţi 
ai mânăstirii Suzana au făcut în ziua de 21 Iulie o excursiune 
pe Clăbucet. In loc însă ca această excursiune să se sfârșească 
în Rariştea Ursului, ea sa continuat mai departe, la stâna Pără- 
sită, apoi la Pleșu, și în sfârşit pe cel mai ascuţit şi mai măreț 
pisc al Clăbucetului, numit <Dâlma Viţelului». Turiştii au plecat 
din schit la 7 ore dimineaţa, când soarele işi [urişă privirile scă- 
părătoare printre rariştile de pe culmi, şi sau întors în noapte. 

Drumul a fost lung şi greu, cu multe avânturări şi multe în- 
tâmplări neașteptate. Nu e chip să le descrim pe toate. Ar fi să 
întocmesc un întreg volum, ceea ce nu-mi stă în gând... 

Voiesc să vorbesc numai de Clăbucet. Tara noastră are poziţi- 
uni minunate, cari pot stă alături cu cele mai vestite colţuri al- 
pine, pe cari nimeni nu le cunoaşte, sau nimeni nu caută să 
le dea la lumină prin descrieri și îmbunătăţiri treptate. Una din 
cele mai preţioase comori pitorești din România este, fără nici 
o îndoială, Valea Teleajenului. 

Un pisc solitar şi măreț, de pe care se poate vedeă una din 
cele mai măreţe panorame, este vârful Clăbucetului. Un capitalist 
care ar îndrăzni să-şi închidă o parte din capital în această vale, 
ar tinde, sunt cu desăvârșire încredinţat, să asigure posterităţii 
sale o avere imensă şi un lrumos nume în istoria ţării. E de 
ajuns ca un pătimaş adorator al naturii să urce Clăbucetul, spre 
a nu mai uită nici odată Elveţia, sau acest dumnezeesc Tyrol. 
aşezat la porţile Orientului. 

Rar mi-a lost dat să văz şi prin Elveţia şi prin Tyrol, un o- 

rizont mai larg,'şi o privelişte mai măreaţă ca aceia care se 
destăşură de pe Clăbucet. 

Zările îşi desfac pretutindeni zăvoarele. De jur îm prejur, cât 
poate îmbrăţişă privirea omenească, 'se destășură un nemărginit! 
ocean, de talazuri încremenite în spaţiu, de-valuri huloase, verzi, 
albastre, arămii şi galbene, tbpite în.neguri, şi în sfârşit, de a- 
pele line și nemişcate ale șesurilor pierdute în nemărginit. Peaceastă 
neţărmurită mare de. nuanţe si de forme negrăite, îmbrăcate 
pururea în haina străverzie şi schimbăcioasă a luminei, satele 
şi târgurile din depărtare iau înfățișarea a mii de pânze de 
corăbii plutitoare pe valuri; iar munţii din Zări, Zăganul, Babe- 
şul, Tigăile, Bobul, Grohotișul, Nebunașul, Vârful Craiului, Tătarul 
Mare şi Penteleul par aici nişte uriași pleşuvi imbrăcaţi în catifea 
verde ca safiruli, aici monştri întunecoşi adormiţi în umbră, aici 
vetre de foc şi de aramă... - 

E, în stârşit, o adevărată minune a naturii, pe care nici cea 
mai bogată imaginaţie n:o. poate  îmbrăţigă şi n'o poate zugrăvi. 

Această excursie. atât de fericită, mi-a dat mie unuia, în 
deosebi, prilejul de a cunoaşte mai de aproape bogăţia ţărei 
noastre și iluzia în veci neperitoare, că România va deveni cu 
timpul, adevăreta şi. unica Elveţie a Orientului. 

In același timp, trista stare a drumurilor și sălbăticia grozavă 
de. pe clinuri şi de pe vâriuri, din codri şi de pe văile apelor, 
mia arătat cât de iubitoare de natură e pătura noastră cultă şi 
cât de vinovată va apăreă ea odată, față de generaţiile viitoare 
cari vor înţelege în sfârşit, că, dacă Ungurii, graţie administratori- 
lor lor, au lăcut din sărăcăcioasele lor puncte, Brașovul, Mehadia 
şi altele, centre internaţionale de vilegiatură ; apoi România eră 
încă dela început sortită să (ie cuibul de refugiu, în timpul verei 
al tuturor neamurilor vecine. 

G. Silvan. 
— io dia 


Un semn bun 


Cu desființările de slujbe şi cu reducerile din salarii, fapt du- 
reros pentru mulţi, s'a îndeplinit două mari foloase, la cari pu- 
tini, foarte puţini ne aşteptam: 1. Prin economiile făcute s'a scă- 
pat ţara de un dezastru linanciar, de controlul străin, pată prea 
ruşinoasă pentru o ţară. 2) S'a dat o nouă direcţiune, o nouă 
îndrumare tineretului, care va formă viitorul acestei ţări. De 
unde până mai anii trecuţi, când întrebai pe cineva, că ce ca- 
rieră îi dă copilului său, iţi râspundeă că-l face profesor, ma- 
gistrat, doctor sau mai ştiu eu ce; astăzi îţi vorbește de şcoala 
comercială, de agricultură, de şcoala profesională, de şcoala de 
meserii, etc. Guvernele și-au dat şi îşi dau toate silinţele, făcând 
sacrificii mari, pentru a înfiinţă cât mai multe şcoli practice, ate- 
liere, unde să învăţăm pe copiii noştri formându-le un viitor. 
Am face o mare greşală, am păcătui dacă am da îndărăt, 
ori ne-am opri din calea apucată. Să profităm de timp şi împre- 
jurări şi să ne dăm copiii noştri în acele şcoli, unde să le for- 

măm unşviitor, lăsându-le moștenire: o brățară‘ de aur, căci în 
timpurile de faţă este foarte greu să lăsăm copiilor noştri altă 
avere ca moştenire. "i 
Din slujbe, în mod cinstit, e foarte greu să facem avere, abia 
avem pentru existenţa zilnică și cât te lăcomești, atunci o păţeşti. 
| N. Bibiri. 
Institutor, Bacău. 


DE LA SATE 


D-nul Ioan Niculescu, proprietar în această comună, cunoscu- 
tul Fotograf din Bucureşti, Şoseaua Jianu No. 14, în anul acesta, 
la Sfânta Maria, ca şi anul trecut, a dăruit 50 broşuri din Re- 
vista «Albina», elevilor mai silitori cari şi-au trecut cursurile cu 
succes şi cari în acea zi au asistat la slujba divină în biserică. 

Cu această ocaziune dl Niculescu a ţinut o frumoasă cuvân- 
tare elevilor în asistența părinţilor lor, arătându-le că Revista 
«Albina» este cea mai folositoare carte de cetit pentru toţi ţă- 
ranii în genere şi pentru elevi, cum şi pentru marii proprietari, 
ca şi pentru orice orășan care posedă la casa sa, o grădiniță cât 
de mică cu pomi roditori şi cu zarzavat; pentru că în broşura 
« Albina» se găsesc toate deslușirile cum ţăranii noștri pot de- 
veni buni agricultori, buni gospodari la casele lor, buni grădi- 
nari, pomicultori, buni prăsitori de vite, de albine, de gândaci 
de mătase, etc. 

D-l Niculescu insistă ca toţi sătenii tineri şi bătrâni, în cele 
6 luni de iarnă, când stau de geaba şi nu au lucrări agricole, 
să meargă la şcoală după eșirea dela biserică, şi după ce iau 
prânzul, sâ asiste la cetirea de către preot sau învăţător a Re- 
vistei «Albina» şi la toate explicaţiile date, ca astfel când so- 
seşte primăvara să ştie cu deamănuntul ce trebuie să facă pe 
holdele şi în grădinele lor, precum fac toţi ţăranii din ţările 
culte cari, i-au întrecut de mult pe ai noştri în gospodărie și în 
toate artele. 

Gh. Radu Ioniță. 
Secretar com. Vălsănești-Argeş. 


E SEE 

INFORMAȚIUNI | 


Din datele statistice ale învățământului primar şi urban din țară, cu- 
lese de către d-l N. S. Dumitrescu șeful serviciului statistic al ministeru- 
lui instrucțiunei publice, rezultă că în perioada anului școlar 1902—1903 
recensămtul coppiilor din comunele rurale in vârstă de şcoală au dat un 
număr de 735.771 număr care se împarte în 393.026 băeţi și 342.745 fete. 
După naţionalitate au fost 725.226 români şi 10.535 streini: 

Dintre aceştia s'au înscris în şcoală 275.569 din care 269.862 băeţi şi 
103.707 fete. 

Numărul şcoalelor care au funcţionat în acest an școlar au fost în 
total de 3747, iar al învăţătorilor de 4667, dintre cure 3630 bărbaţi și 
1037 femei. 

Numărul copiilor în vârstă de şcoală la oraşe, din 1903 a fost de 109.337 
dintre care 58732 băeţi şi 50.605 fete: iar numărul institutorilor a fost 
de 1328, din care 514 bărbaţi și 8114 femei. 

» 

De oare ce prin diferite ziare 3e văd publicate reclame, că 
unele direcţiuni de institute particulare primesc elevi spre a fì 
preparaţi pentru două clase într'un singur an. 

Ministerul aduce la cunoștiința generală că prin comunicatul 
înserat în «Monitorul Oficial» No. 126 din 6 Septemvrie 1905, nu 
se admite pe viitor să se treacă examen de două clase întrun 
singur an. 

Cu această ocaziune se mai atrage atenţiunea direcțiunilor 
institutelor particulare, ca să se contormeze în totul circulării 
No. relativ la personalul didactic, precum şi tuturor arti- 
colelor din lege și regulament cu privire la program, număr de 
ore de studiu. matricolă şi alte scripte. 

* 


In ziua de 1 Octomvrie a. c., ora 10 dimineaţa, se va ţine la 
Eforia Spitalelor Civile din Bucureşti, Bulevardul Elisabeta No. 3, 
licitaţie publică cu oferte închise pentru darea în exploatare a 
unui număr de 23.613 arbori de esenţă stejar, din pădurea Albești, 
jud. Argeș, situată la 8 kilometri departe de Curtea de Argeş. 

Arborii au diametrul măsurat la 1 m.,30 dela sol, coprins în- 
tre 0.28 cm.— 1m.,20 și sunt buni de lucru, în special pentru 
doage, traverse şi parchete. 

Condiţiunile vânzărei se pot vedeă în toate zilele de lucru dela 
ora 8—1 a. m. la Serviciul Silvice al Eforiei. 

Bibliografii. 

A apărut- 

“Şcoala primară specială», pentru licee, păreri asupra unei propuneri 
de reorganizare ca acelor din Germania. Preţul 0.50 bani. 

Se ştie că Onor. Minister al Instrucţiunei publice şi Cultelor a în- 
treprins o anchetă asupra organizării învăţământului nostru şi pentru 
a avea părerea Corpului didactic a trimes membrilor lui diferite cesti- 
onare, după felul şi gradul de şcoală la care funcţionează. 

In cestionarul pentru şcoalele secundare se pune şi întrebarea, dacă: 
Nu ar fi mai bine, ca liceul să-și aibă ca în Germania şcoala sa primară 
specială cu 3 clase, în care să se predea numai strictul necesar de cuno- 
știnţe, cerute pentru continuarea studiilor liceale, fără a esclude, dela 
admiterea în liceu, pe absolvenţii celorlalte şcoale primare ? 

Această întrebare interesează de o potrivă pe profesorii de licee şi 
gimnazii, ca și pe institutori și învăţători, iar şcoala de care se vorbeşte 
este un lip de şcoală primară necunoscută la noi. 

Pentru a o face cunoscută, d-l Constantin G. lonescu, profesor la li- 
ceul Lazăr din Bucureşti, a întreprins un studiu, strângind asupra ei 
părerile celor mai de frunte pedagogi germani, ca Paulsen, Rein, Th. 
Ziegler, etc. 

De vânzare la librăria Leon Alcalay, Bucureşti. Preţul 50 bani. 

In PAN ACI se expediază franco contra valoarei primite în mărci 
poştale. 

Mulţumiri 


Epitropia Bisericii sf. Voivozi din Făgăraș Comuna Urum-Bei, jud. 
Constanţa, aduce viile sale mulţumiri locuitorului Nicolae Sbârcea, care 
a binevoit a dărui acestei biserici una candelă de argint nichelat cu 6 
ramuri în valoare de lei 120. 

„STEHU A“ 


Societatea «Steaua» ar > de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa: 
triotice gi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 


contrarii statului și ideii naționale române. 
Cotizaţia este de cel puţin doi lei pe an, iar pentru învăţători 
reoți rurali şi săteni, de cel puţin un leu pe an. Fie-care mem- 
bri este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 
Cererile de inscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 


Comitetul: Președinte, loan Kalinderu, Preşedintele Academiei Ro- 
mâne.— Vice-preşedinte, Sava Somănescu, mare proprietar, fost senator.— 
Administrator şi casier, Spiru C. Haret, fost Ministru, profesor unt: 
versitar. — Secretar, Const. Banu, profesor secundar, fost. inspector şco- 
lar. — Membrii: Petre Gârboviceanu, fost Administrator al Casei Sf. 
Biserici Aulocefale Ortodoze Române, profesor la Seminarul Central 
şt director al Şc. Normale a Societății pentru învățălura poporului 
român; I. Dimitrescu Procopie, fost senator, fost Primar al Capitalei; M. 
Viădescu, Ministru, profesor universitar: Cristu S. Negoescu, admini- 
strator al Casei Şcoalelor, profesor secundar; Dim. Cecropid, institutor.— 
Cenzori, Const. Alimineșteanu, inginer de mine; Preotul econom Const. 
ionescu, profesor secundar; Const, Alexandrescu, institutor. 


Membri înscrişi şi cotizaţiuni plătite (urmare). 


I. Arbunescu (Bacău), 1 leu; I. V. Cojocaru (Bacău). 1 leu; C. Popovici 
(Bacău), 1 leu; V. Crăciunescu (Bacău), 1 leu; Juncu Ştef. (Bacău), 1 leu; 
Davidescu Victor (Bacău), 1 leu; Gh. Senchea (Bacău), 1 leu; D-goara 
Savel Aneta (Bacău), 2 lei; Constantin Popovici Taşcă (Bucureşti), 2 lei; 
Nicolae Haris (Bucureşti), 2 lei; Eliza Kiţescu (Bucureşti), 2 lei; Paul 
Oprescu (Bucureşti), 2 lei; Nicolae Mărăşescu (Bucureşti), 2 Lei; Iordan 
Dumitrescu (Bucureşti), 2 lei; ©. Voiculescu (Bucureşti), 2 lei; Dr. S. 
Possa (Iaşi), 2 lei; V. Cocuz (Iaşi), 2 lei; Aristia V. Botez (laşi), 2 lei; 
G. G. Nădejde (lași), 2 lei; Adela D. Botez (lași), 2 lei; Vasile 1. Botez 
(laşi), 2 lei; Cleopatra Dr. Popescu (laşi), 2 lei; Soiia Vignali (laşi), 2 lei; 
I. V. Cucu (laşi), 2 lei; I. Cezar T. Taslăoanul (Iaşi), 2 lei; Gh. Ştefănescu 
(Iaşi), 2 lei; Const. Dafinescu (Iaşi), 3 lei; G. T. Slăvescu (laşi), 2 lei; 
Maior Radu Dumitrescu (laşi), 2 lei; N. Duduica (Iaşi), 2 lei; D. Gregoro- 
vici (Iaşi), 2 lei; Romulus Cişman (Iaşi), 2 lei; Z. Drăghici (laşi), 2 lei; 
©. D. Stahi (laşi). 2 lei; A. D. Handoca (Iaşi), 2 lei; Căpitan Mihail 
(lași), 2 lei; Ioan D. Dumitru (laşi), 2 lei; I. V. Petrescu (laşi), 2 lei; A. 
Popovici (lași), 2 lei; I. Ermacov (Iași), 2 lei; D. Cariadi (laşi), 2 lei; 
M. Scherzer (laşi), 2 lei; S. Amira (Iaşi), 3 lei; Oprea Bunea (Iași), 2 lei; 
Aspasia Culion (Iaşi), 2 lei; Elena Riegler (Iaşi), 2 lei; Lucia Mano (Iaşi), 
2 lei; Philipp Posner (Iași), 4 lei: Masc Diamant (lași), 4 lei; Alber Dia- 
mant (laşi), 4 lei; M. lurist (aşi), 4 lei; Dr. H. Burstiu (laşi), 2 lei; S. 
Strassberg (Iaşi), 4 lei; L. Poppa (laşi), 4 lei; Israel Blecaman (laşi), 4 lei. 


Numărul membrilor înscriși cu începerea anului 1905 şi până în pre- 
zent este de 1.090; iar veniturile societăţii, tot în acest timp, sunt de 
2.960 lei și 30 de bani. 


(Va urma în numărul viitor). 

www.dacoromanica.ro 


THE BANK OF ROUMANIA, LIMITED 

Capital Lire sterline 300.000 deplin 
vărsat. Sediul Londra. Sucursala Bu- 
curești. 


Comitetul central: la Londra 
Lachlan Machintosh pate, » 
G. |. Goschen . 
Vicontele Duncannon . » 
E. W. I. Barry. Wi » 
Robert Hamilton Lang. . % 
Demetre de Frank . Viena 
P. Naville TASR Paris 
Ad. Vernes. ......, 
dai | OAO 
Pin CI: | E. E. Goodwin. 
Censori : Ioan Kalinderu, Demetro 


Ioau Ghika şi Arthur Green. 


Sediul social: 


Londra 7 Creat Winchester street. 


Sucursala: Bucureşti, Piaţa sf. Gheor- 
ghe. 


„NAŢIONALA“ 


SOCIETATE GENERALĂ DE ASIGURARE, BUCUREŞTI 
Capital în acţiuni întreg vărsat în 
mure e N Lei 2.000.000 
Fonduri de reservă 
| compuse din prime 
şi daune. ..... 3.955.688.76 
Idem format din capi- 
tal şi alte rezerve »  1.075.842.60 


Total în aur Lei 7.052.531.36 

Daune plâtite . „Lei 33.000.000 

Vice-președinte A. Băicoianu, 

Dir. general E. Grünwald. 

„NAȚIONALA“ asigură contra in- 
cediului, a «grindinei», contra riscu- 
lui pierderii valorilor. Asigurările 
pentru viaţă sunt primite în toate 
combinaţiunile obişnuite ca : «cas de 
moarte, supravieţuire, zestre şi rentă». 
Sediul social în palatul Societăţii din 
str. Doamnei No 12, București. Re- 
presentanţă generală în Bucureşti, 
str. Smârdan No. 4. Agenţii în toate 

oraşele din ţară. 


Cel mai mare şi vast magazin și singurul:care vinde eftin. 


Diinic sosesc Incălțăminte Negre și 


Colori, pentru Bărbaţi, Dame şi Copii 


din propria noastră Fabrică, luorate de uoi. 


Preţuri corente la 
de Vax cu Elastic sau Șireturi Lei 


Ghete de Bărbaţi: 
10.95, 11.95, 12 35, 13.95. 


» » » Nasturi > 12.95, 13.95, 14.95 15.95 

» Lack cu Elastic sau Șireturi ə» 12.95, 13.95, 14.95. 

» >» » Nasturi » 413.95, 14.95, 15.95. 

» Chevreau cu Elastic > 12.95, 13.95, 14.95: 

» » o Nasturi » 13.95, 14.95, 15.95. J 
Preţuri corente la Glete de Dame: 

de Chevreau negre cu Şireturi Lei 10.95, 12.95, 13.95. 

> r » >» Botoni > 11.90, 12.95, 13.95, 14.95, 15.95. 

LI » Colori » 2 » 12.95, 13.95, 14.95, 16.95. 

» Gems cu Nasturi şi $ireturi » 7.95, 8.95, 9.95. 

Pantofi de Chuvreau albidecoltați» 5.95, 6.95. 

Idem cu Şireluri şi Nasturi » 6.99, 7.95, 89%. 

Idem de Lack diferite forme » 5.95, 6.95, 7,95, 8.95, 9.9, 


Rayon de Lingerie pentru Dame şi 


In tot deauna se găsesc mari cantităţi 


şi Negre pentru Dame Lei 2.50. 


» Bărbaţi » 2.95. 
Rupându-se la incercare, se dă altă 
pereche. 


Magasin la toate Sezoanele, Calea 
Victoriei No. 27, alături de Poliția 


Capitalei, Bucuresci. 


Ba Daţi cu preţuri fabulos de eftine. 
de mănuși Glacé, Albe, Colori, 


5% 
Cupon de reducţie pentru cititorii Albinei. 


Cititorii revistei vor av un soădămint de 
5%, din prețurile însemnate, presentând 
cuponul. 

Inst. de Arte Grafice Carol G6bl S-sor I 


WWW. 


St. Rasidescu, Str. Doamnei 16. —14.358. 
ca.To 


